На основу чл. 269. - 275. Закона о привредним друштвима („Службени гласник РС“, бр. 36/11, 99/11, 83/14 - др. зaкoн, 05/15, 44/18, 95/18, 91/19 и 109/21), члана 29. и члана 37. став 1. тачка 7. Статута Компаније „Дунав осигурање” а.д.о. („Службени лист Компаније”, број 16/12, 40/15, 51/15, 09/16, 21/16, 39/18, 18/19, 24/19, 37/21, 11/22 и 18/22), Скупштина Компаније на Редовној седници одржаној дана 25. априла 2024. године, донела је

**ОДЛУКУ**

**о расподели добити за 2023. годину**

**и исплати дивиденде**

**Члан 1.**

Укупан остварен нето добитак Компаније „Дунав осигурање” а.д.о. Београд (у дaљем тексту: Компанија) утврђен у годишњем извештају о пословању за 2023. годину износи 1.933.166.868,52 динара и састоји се од:

* добитка неживотног осигурања у износу од 1.568.650.842,07 динара и
* добитка животног осигурања у износу од 364.516.026,45 динара.

**Члан 2.**

Добит Компаније по основу неживотног осигурања из члана 1. ове Одлуке, у износу од 1.568.650.842,07 динара распоређује се на следећи начин:

* за исплату дивиденде акционарима Компаније у укупном бруто износу од 784.370.391,28 динара
* преостали део добити у износу од 784.280.450,79 динара задржава се као нераспоређена добит.

**Члан 3.**

Добит Компаније по основу животног осигурања из члана 1. ове Одлуке, у износу од 364.516.026,45 динара распоређује се на покриће губитка животних осигурања из ранијих година.

**Члан 4.**

Одобрава се исплата дивиденде акционарима Компаније у новцу у бруто износу од 51,64 динара по акцији, која ће се извршити у року од 6 месеци од дана доношења ове одлуке.

**Члан 5.**

Право на исплату дивиденде имају сви акционари Компаније на Дан акционара за редовну седницу Скупштине акционара Компаније, односно на дан 15.04.2024. године.

**Члан 6.**

Овлашћује се Извршни одбор Компаније да у складу са овом Одлуком одреди дан и начин исплате дивиденде акционарима Компаније.

**Члан 7.**

Компанија се обавезује да ће, у року од 15 дана од дана доношења ове Одлуке, обавестити све акционаре којима се исплаћује дивиденда, на начин предвиђен за обавештавања акционара седници Скупштине акционара Компаније.

**Члан 8.**

Ова Одлука ступа на снагу даном доношења.

**С број:**

**25. април 2024. године ПРЕДСЕДНИК СКУПШТИНЕ**

**Београд**

**Ана Јовић**